Viborger Samler, 1846-04-11
Nyeste Postefterretninger. Ostindien. Morn. Her. af 1ste April meddeler allerede de officielle Beretninger om den sidste afgjørende Kamp ved Setletsch – det den 10de udfegtede Slag ved Sabravn, saaledes som det officielt kaldes. Jblandt de Officerer, der ere saarede, eller have erholdt stærke Contusioner, ere flere Stabsofficerer, navnligen Gen. Maj. Gilbert, Brigadiers Maren, Penny, Stacy, Oberstlieutenant Gough, Oberstlieut. Barr o. fl. - Generalgouverneuren, Sir Henry Hardinge, endskjøndt lidende i den Grad af et Fald med Hesten, at han kun ved Andres Hjælp kunde bestige sin Hest, da Slaget begyndte, var stedse der, hvor Kampen var stærkest; desuagtet er han usaaret. Ligesaa lykkelige vare Prinds Waldemar af Preussen og hans tvende Ledsagere, hvis tappre Forhold ogsaa i dette morderiske Slag baade Generalgouverneuren og Sir Hugh Gough tildeele det meest ærefulde Vidnesbyrd. Chalsa Troppernes store Tab anslaaes til 8 a 10,000 Md. Foruden disse officielle Depescher meddeler Morn. Her. Generalgouverneurens Proclamation, hvori han erklærer at Briternes krigeriske Demonstrationer, imod Seiths ikke ere foretagne for at udvide det britiske Territorium, men at Pendschab ikke vil vorde rømmet førend der er givet fuldstændig Godtgjørelse for Bruddet paa den med Seilhs i Aaret 1809 afsluttede Freds- og Venskabs=Tractat og for det ved ingen optænkelige Grunde provocerede Jndfald i de britiske Provindser; hvortil høre fuldstændig Godtgjørelse for Krigsomkostningerne og Forholdsregler for at sætte Regjeringen i Lahore paa en fast Fod. Som Sikkerhed for Krigsomkostningerne og til Beskyttelse imod eventuelle Angreb skal, foruden den militaire Occupation af Pendschab, Aftrædelsen af det imellem Floderne Beas og Setletsch beliggende District tjene; Regjeringen i Lahore skal organiseres af Durbar (det øverste Regjeringscollegium, men i ethvert Tilfælde forblive hos en Descendent af Runschit Singh, Englændernes troe Allierede. – Videre end de officielle Efterretninger gaae Meddelelserne i Delhi Gaz. Veziren Radscha Gulab Singh ankom den 16de Febr. i Kussuhr, hvor han fordi han ankom 4 Timer for sildig - blev modtagen med saadan Kulde og Ringeagt, som han fortjente. De af ham medbragte værdifulde Gaver bleve afviste, og han blev, da han vilde tale med Generalgouverneuren om Hensigten med sit Besøg, henviist til de engelske politiske Agenter - Major Lawrence og Hr. Currie. Disse confererede nu med Gulab Singh og to andre Afsendte fra Lahore. Grundlaget til en Tractat blev udkastet, hvorefter det Lahore tilhørende Gebeet paa den engelske Side af Sutletschfloden afstaaes til Briterne, og 1,500,000 Lstl. udbetales Briterne, 2 strax og de andre; inden to Aars Forløb. Conferencen endtes først den 17de om Morgenen, Kl. 1, og den 17de fandt atter en 10 Timers Conference Sted, hvori Gulab Sing samtykkede i at Maharadscha Dhullip (Dellip) Sing skulde indfinde sig i den britiske Leir. Her indtraf han den 18de. – Den 19de havde Englænderne deres Leir i Lullianih, halvveis imellem Kussuhr og Lahore, og man troer at Generalgouverneuren vil den 20de holde sit Jndtog i Lahore. Resten af Seikernes Hær, der dagligen formindskedes, stod, omtrent 16000 Md. stærk, hvoraf dog kun Halvdelen var forsynet med Vaaben, i Burhan, imellem Lahore og den folkerige Stad Amritsir. Til disse vigtige Efterretninger kommer Generalgouverneurens Beretning til det ostindiske Directoriums hemmelige Comte, fra Leiren ved CanhaCuchwa af 19de Febr., hvoraf erfares, at hverken GulabSingh eller Maharadscha erholdt de sædvanlige Æresbeviisninger fra Englændernes Side forinden Sidstnævnte havde indfundet sig i Englændernes Leir og i egen Person ydmyget sig for Generalgouverneuren, hvorefter han da modtoges som en i Englændernes Venskab atter optagen Fyrste. Dagen efter vilde Generalgouverneuren, ledsaget af Maharadscha, holde sit Jndtog i Lahore, hvis Jndvaanere Generalgouverneuren havde lovet at beskytte. Hovedstaden var besat af Gulab Singhs Tropper, og ingen Seithssoldat indlodes i samme. De svage Levninger af den tappre Seiths Hær, som kun høiere Strategie og den europæiske Taktik have fravristet Seieren, stod endnu 14 a 20,000 Md. stærk med 35 Stkr. Skyts under Tetsch Singh og Lall Sings Commando ved Rabam, 18 Mile østlig for Lahore. - Af Generalgouverneurens Beretning til den hemmelige Comite erfares tillige, at alle Medlemmerne af Durbarcollegiet i Lahore have efter Opfordring af Maharadschas Moder - Ranih - undertegnet et Document, hvori de have forpligtet sig til at antage alle de Betingelser, som Generalgouverneuren har foreskrevet Gulab Singh. Disse Betingelser ere da, foruden Cessionen af Gebetet imellem Beas og Seiletsch og Udredelsen af Krigsomkostningerne, Afskedigelsen af den nuværende Hær og sammes Reorganisering paa den Fod, saaledes som samme fandt Sted under Rundschit Singh d. e. en fast, lønnet Hær, fremdeles Hærens Jndskrænkning til en bestemt Styrke, som fastsættes af Englænderne, Udleveringen af alle de Kanoner, der ere afbenyttede imod Englænderne og endelig Landets fremtidige Administration paa den Maade, som Generalgouverneuren under sit Ophold i Lahore nærmere vil bestemme.